b'\n_START_ARTICLE_\nJuho Ranta\n_START_PARAGRAPH_\nJuho Ranta, vuoteen 1882 M\xc3\xa4kiranta (4. maaliskuuta 1867 Ilmajoki \xe2\x80\x93 11. lokakuuta 1953 Helsinki) oli suomalainen kanttori, kuoronjohtaja, s\xc3\xa4velt\xc3\xa4j\xc3\xa4 ja lehtimies. _NEWLINE_Juho Rannan vanhemmat olivat Antti M\xc3\xa4kiranta ja Margareeta Kokko ja puoliso vuodesta 1889 Sanni Elviira Ranta-Nikkola.  Lukkari-urkurikoulun Ranta k\xc3\xa4vi Helsingiss\xc3\xa4, valmistuen vuonna 1893. H\xc3\xa4n ty\xc3\xb6skenteli Oulun tuomiokirkon kanttorina 1904\xe2\x80\x931939 ja s\xc3\xa4velsi muun muassa kuorolauluja. Per\xc3\xa4sein\xc3\xa4joen kanttori-urkurina Ranta oli ollut 1893\xe2\x80\x931904. Oulussa ollessaan h\xc3\xa4n toimi my\xc3\xb6s Oulun reaalilyseon musiikinopettajana, Louhen ja Liiton toimitussihteerin\xc3\xa4 sek\xc3\xa4  Oulun l\xc3\xa4\xc3\xa4nin elintarvetoiminnan sihteerin\xc3\xa4 ja johtajana. Director cantus -arvonimen h\xc3\xa4n sai 1909. Juho Rannan poika oli s\xc3\xa4velt\xc3\xa4j\xc3\xa4 Sulho Ranta. Juho Ranta oli Suuren l\xc3\xa4hetyst\xc3\xb6n j\xc3\xa4sen vuonna 1899.'